Wysiging soos op 19:55, 17 Junie 2015
Wysiging soos op 19:55, 17 Junie 2015 (wysig) (maak ongedaan)
'''Bordeaux''' ([[Frans]]: ​[bɔʁˈdo], [[Oksitaans]]-[[Gaskonies]]: ''Bordèu'', [[Baskies]]: ''Bordele'') is 'n stad in die suidweste van [[Frankryk]] met 'n bevolking van 241&nbsp;287 (in 2012). Bordeaux is die administratiewe [[hoofstad]] van die région (gewes) [[Akwitanië]] en die [[département]] [[Gironde]] en die sentrum van die metropolitaanse gebied Arcachon-Bordeaux-Libourne met 'n totale bevolking van 1,25 miljoen. Die inwoners word in Frans ''Bordelais'' genoem. Bordeaux is die grootste stad in die département Gironde, die région Akwitanië en die negende grootste in Frankryk. Die stedelike agglomerasie van Bordeaux is die sesde grootste in die land.
Bordeaux se Lune-hawe is deur [[UNESCO]] in Junie 2007 as [[wêrelderfenisgebied]] gelys. Dit was een van die gasheerstede van die [[Rugbywêreldbeker 2007]] wat vir die eerste keer in 'n Franssprekende land gehou is.
Ontsluit van "https://af.wikipedia.org/wiki/Spesiaal:MobileDiff/1362430" Dr. M.J. du Plessis Gereformeerde Kerk Bellville Datum: 4 September 2005 (aand)
Sing vooraf: Psalm 16:1.
Lofpsalm 31:1, 3
Skriflesing: Galasiërs 4.
Teks: Galasiërs 4:4, 5
Maar toe die volheid van die tyd gekom het, het God sy Seun uitgestuur, gebore uit ‘n vrou, gebore onder die wet, om die wat onder die wet was, los te koop, sodat ons die aanneming tot kinders kan ontvang. (Galasiërs 4:4-5 AFR53)
Toe die apostel Paulus vir die Galasiërs gepreek het dat ons geregverdig word uit genade alleen, want die Here Jesus het totaal en ten volle vir ons sondes betaal voor God, het die Joodse predikers vir hom kwaad geword.
Hulle kon dit net nie aanvaar dat ‘n mens deur die geloof in die Here Jesus alleen gered kan word nie.
Hulle het geglo dat die Wet belangriker is as die evangelie van die Here Jesus Christus.
Hulle het letterlik alles wat hulle kan in die werk gestel om die bekeerdes na die christendom toe weer diensbaar aan die wet te maak.
Om die dwaasheid van verslawing onder die wet aan die volk te verduidelik, het die apostel Paulus ‘n gelykenis gebruik. Hy het die kerk van die Ou Testament voorgestel as ‘n minderjarige kind. Hierdie kind het ‘n onderwyser (tugmeester)
So was ons ook, toe ons kinders was, in diensbaarheid onder die eerste beginsels van die wêreld. (Galasiërs 4:3 AFR53)
Die onderwyser ,moet hierdie kind die eerste beginsels van die wêreld leer - soos wat ‘n kind die eerste beginsels van sy wetenskaplike opvoeding op skool leer.
Maar wanneer die kerk volwasse geword het, dan word hierdie opleiding gestaak.
Dan breek daar ‘n baie heerlike tydperk (bedeling) aan. Die opvoeding van die kind is voltooi en hy betree die tydperk van volwassenheid.
Tydens sy volwassenheid is die kerk vry. Maar om vry te kan word, het God sy Seun gestuur. Hy vervul die wet vir sy kerk.
Ons gee aandag aan drie dinge wat met hierdie daad gebeur het:
1. Die werk van God.
2. Die verskriklike vernedering van Christus.
3. Die verlossing en aanneming van sy kerkvolk.
God wat oor alle tye beskik, het sy Seun gestuur toe Hy bepaal het dat dit die volheid van die tyd was.
Hy het met sy wysheid vasgestel hoe lank die wettiese bedeling sou duur.
Toe die tyd verby is, het die bedeling van God se Koninkryk aangebreek:
God het sy eniggebore Seun na die aarde toe gestuur.
Hierdie Seun is die ewige God Self en Hy bly dit vir ewig.
Kyk hoe tree die Here op: Ons optrede is om oortreders dadelik te straf - en as dit ‘n ernstige oortreding is, moet die oortreder erg gestraf word.
MAAR God tree nie so op nie!
Hy stuur nie ‘n engel van die verderf om al die sondaars te kom straf oor alles wat hulle teen sy heiligheid aangevang het nie!
Hy stuur sy Seun om die sondaars van die ewige straf van sy toorn te verlos en om hulle met Hom te versoen..
Waarom het die Here dit gedoen? Omdat Hy dit van die begin af beloof het.
Die grootsheid en onverstaanbaarheid van God se liefde kom daarin uit dat Hy verkies om ons te versoen eerder as om ons te verdelg.
Dit is die vrug van God se oneindige almag en liefde wat ons sekerlik nie verdien nie.
Hy openbaar Hom in die tweede Persoon van sy Drie-Eenheid as die Seun wat mens word - die Almagtige God wat as mens gebore word en tussen ons kom leef.
Al het Hy mens geword, was Hy van ewigheid af daar, want Hy is ongeskape.
God skenk sy ewige Heilige Gees aan ons om hierdie groot daad van God aan ons te openbaar, sodat ons dit kan glo.
(NB: Hy verduidelik dit nie sodat ons dit kan verstaan nie - Hy openbaar dit sodat ons dit kan glo.)
Die Seun van God word uit ‘n vrou, Maria, gebore.
So word Hy ons natuur deelagtig.
Natuurlik is hierdie gebeurtenis onverstaanbaar: Die Heilige God word die seun van ‘n aardse vrou.
Menslik gesien het die Seun van God ‘n geslagsregister van sondige mense wat sy voorvaders is: Die geslag van Dawid.
Die een voorvader is so roemryk soos die ander in hulle sondes!
Die Seun van God kon beslis op ‘n ander manier ook gekom het: Hy kon bloot verskyn het as die almagtige God, maar God wil dit nie so doen nie.
Hy wil aan ons gelyk wees in elke opsig - uitgesonderd die sonde.
Daarom moes Hy in alle opsigte aan sy broeders gelyk word, sodat Hy ’n barmhartige en getroue hoëpriester kon wees in die dinge wat in betrekking tot God staan, om die sondes van die volk te versoen. (Hebreërs 2:17 AFR53)
Want ons het nie ’n hoëpriester wat nie met ons swakhede medelye kan hê nie, maar een wat in alle opsigte versoek is net soos ons, maar sonder sonde. (Hebreërs 4:15 AFR53)
Teenoor Hom is ons.
Ons is swakke mensekinders wat elke dag dieper in die moeilikheid raak by die Here, want ons is onder die wet van die Here en ons en die wet kom nie reg nie.
Onder die wet is ons totaal verlorenes.
Toe kom die Seun van God ook soos ons onder die wet van die Here:
Maar toe die volheid van die tyd gekom het, het God sy Seun uitgestuur, gebore uit ’n vrou, gebore onder die wet, om die wat onder die wet was, los te koop, sodat ons die aanneming tot kinders kan ontvang. (Galasiërs 4:4-5 AFR53)
Weer ‘n keer is dit nie ‘n ding wat ons kan verstaan nie - ons moet dit net glo.
God openbaar dat die Wetgewer onder die wet gebore word.
Hy doen dit sodat Hy die hele wet kan vervul om volle geregtigheid te verwerf vir ‘n sekere groepie mense.
Dit is al die mense wat Hy uitverkies het
Maar hulle is almal mense wat nie die mas teen die wet kon opkom nie.
Tog is dit net een deel van die dinge wat waar is van die Seun van God. Daar is nog heelwat meer dinge wat waar is van Hom:
As die almagtige God het die Seun van God bo die wet gestaan - m.a.w. buite die bereik van die vloek van die wet.
Daarom wil Hy dit so doen dat Hy onder die wet gebore gebore word - m.a.w. onder die bereik van die vloek van die wet.
So word die Seun van God ‘n mens, sodat Hy die toorn van God teen al die sondes van die kerkvolk wat onder die wet gedoen is te dra. God straf Hom dus in hulle plek.
Hierdie straf bereik aan die kruis die hoogtepunt (dieptepunt?) wanneer die Here Jesus sy lewe vir ons aflê en die mag van die dood oor ons verbreek met sy opstanding.
Maar deur sy hele lewe het Hy hierdie straf gedra daarin dat Hy gehoorsaam was aan al die lyding wat oor Hom gekom het en dat Hy selfs met sy lewe gehoorsaam was aan die opdrag van God waarvoor Hy gebore is, naamlik om ons met straflyde te versoen met God.
So wreek die vloek van die wet hom op die Seun van God in al die lyding wat oor Hom kom.
Maar net so word sy opstanding terug in die lewe in die vervulling van die wet vir ons.
Die resultaat: Nou is ons nie meer diensknegte van die sonde nie. Ons is nou kinders van God.
Dis genade wat meer is as wat ons kan verstaan.
God gee vir ons die volheid van sy liefde met ‘n fisiese ewige heerlikheid waarvan ons deel word.
Kom ons kyk saam na Kategismus Sondag 14:
Slotpsalm 36:2, 3
Datum: 4 September 2005 (aand)